গুৱাহাটী- ৰাজনৈতিক চক্ৰবেহুত পৰিল ১৭ বছৰ ধৰি বিটিচিৰ শাসনত থকা হাগ্ৰামা মহিলাৰী। মিত্ৰতাৰ নামত বিগত ৫ বছৰৰ ৰাজনৈতিক অপৰিপক্কতাৰ ফল ভুগিব লগা হ'ল হাগ্ৰামা । ইয়াৰ মাজতে তীব্ৰ প্ৰত্যাহবান আৰু প্ৰতিষ্ঠান বিৰোধী বতাহৰ মাজত অকলে যুঁজি আগুৱাই সন্মানজনক এক অৱস্থাৰে বিপিএফক ১৭ খন আসনেৰে সংখ্যাগৰিষ্ঠ দল হিচাবে উপনীত কৰাত সফল হ'ল।
মাত্ৰ এখন আসনতে সীমাবদ্ধ থকা বিটিচি নিৰ্বাচনত কংগ্ৰেছ আৰু এ আই ইউ ডি এফৰ মিত্ৰশক্তি যে দিশহীন আৰু গণবিচ্ছিন্ন তাক পুনৰ প্ৰমান কৰিলে। মূলত অনা বড়োৰ মাজত জনপ্ৰিয় দুবাৰকৈ কোকৰাঝাৰৰ পৰা সাংসদ হোৱা নৱ শৰণীয়াৰ দল গণ সুৰক্ষা পাৰ্টিক বিটিআৰ পৰিষদৰ বাবে ৰাইজে প্ৰত্যাখান কৰে। মাত্ৰ এখন আসনতে সীমাবদ্ধ থকা দলটোৱে নিৰ্বাচনৰ ফলাফলৰ পিছতেই বিজেপি আৰু ইউপিপিএলৰ সৈতে মিত্ৰতা কৰাৰ বাবে আগবাঢ়ি আহে।
কাইলৈ নতুন মুখ্য কাৰ্যবাহী ৰূপে শপত ল'বলৈ সাজু হোৱা প্ৰমোদ বড়োৱে তেওঁৰ সমৰ্থনত থকা নৱ নিৰ্বাচিত পাৰিষদসকলক গুৱাহাটীৰ হোটেলত নজৰবন্দী কৰি ৰখা বিষয়টোৱে হাগ্ৰামা মহিলাৰীৰ শক্তিক লৈ এতিয়াও শংকিত হৈ থকাৰে উমান দিয়ে।
আৰু এটা ৰাজনৈতিক 'জাতীয় দল অসম'ৰ কি প্ৰয়োজন?
Search for:
হিমন্ত মন্ত্ৰীসভাৰ প্ৰধান সেনাপতি কোন? হঠাৎ দূৰত্ব বাঢ়িছে নেকি হিমন্ত-পীয়ুষৰ?
